| Slaget om Sultan Yacoub |
| --- |
| Konflikt: Libanon-krigen 1982 |
| 

|  |  |
| --- | --- |
| Dato | 10-11. juni 1982 |
| Sted | Sultan Yacoub, Libanon33°36'45"N 35°51'22"Ø |
| Resultat | Militært uavgjort. De israelske styrkene ble omringet, men greide å kjempe seg ut med store tap. |

 |
| Stridende parter |
| Israels flagg Israel | Syrias flagg Syria |
| Kommandanter og ledere |
| Israels flagg General Gioria Lev | Syrias flagg Hafez al-Assad |
| Tap |
| 30 døde  3 savnet  8 stridsvogner ødelagt | 2 døde |

| **Militære operasjoner under Libanon-krigen 1982** |
| --- |
| Slaget om Beaufort - Slaget om Jezzine - Operasjon Jordkreps 19 - Slaget om Sultan Yacoub - Beleiringen av Beirut - Massakrene i Sabra og Shatila |

**Slaget om Sultan Yacoub** var et av de siste slagene mellom israelske og syriske styrker under den første Libanon-krigen før en våpenhvile mellom de to landene trådte i kraft.

Ved starten av invasjonen hadde den israelske 90. divisjon passert gjennom Marjayoun og forskanset seg rundt Kawkaba og Hasbaiya. Derfra begynte de å gjøre fremstøt mot syriske 76. og 91. brigade av den 10. divisjon nordover i Beekadalen mot Joub Jannine.
 Syrerne hadde tatt godt bruk av de Aérospatiale Gazelle-helikoptrene de hadde tilgjengelig, og avfyrte Euromissile HOT-missiler mot den lange kolonnen med israelske kjøretøy som strakte seg langs veiene.
 Israel svarte med å angripe med sine Bell AH-1 Cobra-helikoptre mot både de syriske Gazelle-helikoptrene og mot mål på bakken.

Den 10. juni gjorde den israelske 90. divisjon et framstøt for å kontrollere mest mulig territorium før en amerikansk-meglet våpenhvile trådte i kraft. Sent på kvelden kjempet mesteparten av divisjonens 362. bataljon og noen elementer fra 363. bataljon seg gjennom det syriske infanteriet og inn i landsbyen Sultan Yacoub, bare for å bli avskåret og omringet av syrerne. Ved daggry kjempet de israelske styrkene seg ut og flyktet sørover, støttet av 11 artilleribataljoner som både skjøt mot de syriske styrkene og rundt israelerne for å skape et hinder for et eventuelt syrisk angrep. Selve evakueringen av landsbyen tok 6 timer, og i løpet av ildprøven mistet Israel 8 stridsvogner og 30 soldater. Israelerne klarte ikke å ødelegge de tre M48 Patton-stridsvognene som ble etterlatt, og neste dag ble disse tatt av syrerne. Idag er minst en av disse utstilt på militærmuseet i Damaskus.

Selve slaget ble ansett som en etterretningstabbe. 30 soldater mistet livet, og tre soldater er fremdeles ikke redegjort for. De tre som ble tilfangetatt, ble kjørt gjennom Damaskus' gater på toppen av deres erobrede stridsvogn, og hva som skjedde med dem senere forblir usikkert.

Referanser
----------

1. 1 2 3 4  Solley, Maj. George C. (10. mai 1987). *The Israeli Experience In Lebanon, 1982-1985*. War Since 1945 Seminar. Quantico, VA: Marine Corps Command and Staff College.
2. 1 2 3 4  «Syrian Tank-Hunters in Lebanon, 1982». Arkivert fra originalen 21. mars 2008. Besøkt 31. juli 2011.
3. 1 2 3  Davis, Maj. M. Thomas (1. april 1985). *Lebanon 1982: The Imbalance of Political Ends and Military Means*. War Since 1945 Seminar. Quantico, VA: Marine Corps Command and Staff College.
4. ↑  «"*Syrian Tank-Hunters in Lebanon, 1982*", Tom Cooper & Yaser al-Abed». Arkivert fra originalen 21. mars 2008. Besøkt 31. juli 2011.